Ақмолада білім саласындағы қаржының қалай жұмсалатынын көрсететін жоба іске қосылды
DATE: 11:36, 14 Қазан 2023 | GMT +5
TITLE: Ақмолада білім саласындағы қаржының қалай жұмсалатынын көрсететін жоба іске қосылды
URL: https://kaz.inform.kz/news/akmolada-blm-salasindagi-karzhinin-kalay-zhumsalatinin-korsetetn-zhoba-ske-kosildi-eae9eb/
META: DATE: 11:36, 14 Қазан 2023 | GMT +5
TOTAL WORDS: 124
AUTHOR(S):
TEXT: Бірыңғай цифрлық есепке алу жобасы Ақмола облысының білім беру ұйымдарында енгізілді. Жоба облыстың төрт өңірінде — Көкшетау және Қосшы қалаларында, Есіл және Целиноград аудандарында басталды. Бастама Сыбайлас жемқорлыққа қарсы іс-қимыл агенттігінің төрағасы Асхат Жұмағали мен облыс әкімі Марат Ахметжановтың қатысуымен Сыбайлас жемқорлыққа қарсы іс-қимыл мәселелері жөніндегі ведомствоаралық комиссия отырысында ұсынылды. Тараптар бірлескен бұйрыққа және жобаны іске асыру жоспарына қол қойды. Бюджет қаражатын жоспарлау және игеру процестеріндегі сыбайлас жемқорлық тәуекелдерін болдырмау — пилот жобаның басты міндеті. Яғни, бюджеттік өтінім жасау және ұсыну процесін автоматтандыруды есепке алудың ақпараттық жүйесі ұлттық білім беру деректер базасымен, «Қазынашылық-клиент» жүйесімен, Ұлттық тестілеу орталығының сертификаттары туралы деректер базасымен, сондай-ақ қызметкерлердің қатысуын бақылау жүйесімен бірігеді. Жақында пилоттық жоба Павлодар облысында іске қосылды. Жұмыс оң нәтиже берген жағдайда жоба еліміздің барлық өңірінде енгізіледі
